אלון אולארצ'יק עם קפה שחור חזק

"בתוך עינייך"

ביצוע משותף חדש לשיר האהוב "בעינייך" – גירסת 2016

סינגל חדש עם צאת אלבום האוסף הכפול "המיטב"

ובמסגרת סדרת המופעים החגיגיים "30 שנות אולארצ'יק"

אלון אולארצ'יק, מציין שלושים שנות קריירה ואת צאת אלבום האוסף "המיטב", בסדרת מופעים חגיגית עם אורחים מיוחדים, אשר תחל בסופ"ש הקרוב, 15/1.

לאורך השנים הטביע אולארצ'יק את חותמו וצבר באמתחתו מאגר אדיר של שירים אהובים, עם קול והגשה חמה וייחודית, הפקות מוזיקליות ופרויקטים אשר ממשיכים להתנגן אצל כל אחד מאיתנו.

אלון התחיל את דרכו כשותף עיקרי ביצירת שירי להקת כוורת, מהלהקות הישראליות האהובות והמצליחות בכל הזמנים ובהמשך כאמן- יוצר אשר ידע להמציא את עצמו מחדש, לאורך שנות קריירת הסולו שלו, לשלב סגנונות מוסיקליים ובעיקר להפתיע.

עם צאת אלבום האוסף "המיטב", ייצא אולארצ'יק לסיבוב הופעות חגיגי חדש,

בו יארח רשימה נפלאה של אורחים.

המופעים הקרובים:

15.1 יום שישי, זאפה הרצליה. (מופע צהריים) אורחים: דני סנדרסון & מזי כהן

26.2 יום שישי, זאפה הרצליה. אורחים: יוני רכטר & אסתר רדא

16.4 מוצ"ש, זאפה תל אביב. אורחים: ברי סחרוף & אמיר דדון

18.6 מוצ"ש, זאפה תל אביב. אורחים : ארקדי דוכין & דודו טסה

בין שירי המופע:

"בואי נגיד שאני שלך", "נערה במשקפיים", "בא לשכונה בחור חדש",

"ילד מזדקן", "היא הולכת בדרכים", "בואי נתחבק" , "בעינייך", "כל הליל אני בגנך", "בחור אנלוגי בעולם דיגיטלי", "בן בסט", "יום ללא מילים", "כל דבר קט", "מסטיק" ועוד רבים ...

הצמד "קפה שחור חזק" מורכב מאילק סהלו (26) ואורי סהלו (24)

אורי ואילק, בני דודים מהעיר נתניה, כותבים ומלחינים יחד את כל השירים שלהם.

לפני כחמישה חודשים הוציאו הצמד את הסינגל "יהיה בסדר" שכבש את כל תחנות הרדיו, מספר רב של חודשים לא עזב את המקומות הראשונים של כל המצעדים והגיע ליותר מ8 מליון צפיות ביוטיוב.

עכשיו, אחרי חצי שנה מטורפת של הופעות, אירוחים ברדיו ובטלוויזיה ההרכב יוצא לסבב הופעות ארצי שיחל בסוף ינואר 2016 ברחבי הארץ בו יארחו גם מספר אמנים.

**20.1 יום רביעי – בר הדונקיס נתניה מארחים את סולג'יי**

**28.1 מוצ"ש – תאטרון הפרינג' באר-שבע מארחים את פלד**

**13.2 מוצ"ש – מועדון הביט חיפה מארחים את "כהן את מושון"**

**27.2 מוצ"ש – מועדון הצוללת הצהובה ירושלים**

לפרטים נוספים: אלון אולארצ'יק - ירון כהן 050-7789393 co.n.yaron@gmail.com

לפרטים נוספים: קפה שחור חזק – מורן לוינזון moran@journeyp.co.il 050-9206715